วัยรุ่น ใช้ปืนยิง 7 นัด ปมถูกพี่สาวคู่กรณี แจ้งความปาหลังคาบ้าน (คลิป)
วัยรุ่นเลือดร้อนใช้ปืนยิงใส่ 7 นัด ในวงเหล้า ก่อนหนี ปมถูกพี่สาวคู่กรณี แจ้งความว่า ปาหลังคาบ้านเสียหาย ทำสาววัย 26 ปี นั่งกินเหล้าอยู่ด้วยกัน ถูกลูกหลงโดนยิงขาได้รับบาดเจ็บ ตร.เร่งล่าตัวคนร้าย,เมื่อเวลา 23.30 น. วันที่ 24 เม.ย. 60 ร.ต.อ.ชาตรี สีจันทร์ รอง สว.(สอบสวน) สภ.รัตนาธิเบศร์ จ.นนทบุรี รับแจ้งเหตุ ยิงกันบริเวณลานจอดรถหลังวัดบัวขวัญ ต.ท่าทราย อ.เมืองนนทบุรี จึงพร้อมด้วย พ.ต.อ.กิตติศักดิ์ เที่ยงกมล ผกก. พ.ต.ท.เมษนนท์ นาขวัญ รอง ผกก.สส. พ.ต.ต.ศุภชัย ศรีศักดิ์ สว.สส. และเจ้าหน้าที่สืบสวน,ที่เกิดเหตุ ติดกับกำแพงวัด พบรถเก๋งฮอนด้า รุ่นซีวิค สีแดง ทะเบียน กว 4165 นนทบุรี ถูกยิงจนพรุนทั้งคัน ใกล้กับพบปลอกกระสุนปืน ขนาด 9 มม. 7 ปลอก มีดปลายแหลม 1 เล่ม ตกอยู่จึงได้เก็บเป็นหลักฐาน ส่วนคนเจ็บ ทราบชื่อ น.ส.พนิดา จันทร์สอน อายุ 26 ปี ถูกกระสุนปืนขนาด 9 มม. เข้าที่ต้นขาขวา เพื่อนๆช่วยกันนำตัวส่ง ร.พ.มงกุฏวัฒนะ แพทย์ผ่าตัดเอาหัวกระสุนออกแล้ว,สอบสวน นายสุพจน์ คุ้มวงศ์ อายุ 27 ปี เพื่อนคนเจ็บที่อยู่ในเหตุการณ์กล่าวว่า ขณะเกิดเหตุตน และนายศิริชัย หรือ เต๋า กล่ำเจริญ กับเพื่อนๆอีกหลายคน รวมทั้งคนเจ็บนั่งกินเหล้ากันอยู่ ได้มีนายตั้ม ไม่ทราบชื่อและนามสกุลจริง ขับขี่ จยย.ฮอนด้า msx สีแดง ไม่ติดแผ่นป้ายทะเบียนเข้ามาโวยวายต่อว่า ที่ น.ส.แก้วใจ กล่ำเจริญ พี่สาวนายเต๋าไปแจ้งความหาว่า ตนใช้ก้อนหินปาหลังคาบ้านของนายศิริชัย ระหว่างนั้นได้มีรถปิกอัพ ยี่ห้อโตโยต้า รุ่นวีโก้ สีบรอนซ์ทอง ทะเบียนจำได้แค่ 4851 ได้มีพี่ชายนายตั้ม ขับรถมาจอดก่อนเดินลงจากรถ ใช้อาวุธปืนยิงใส่ 7 นัด จนทุกคนต้องวิ่งเข้าหาที่กำบังหลบวิถีกระสุนปืน หลังรถฮอนด้าซีวิค รอดตายหวุดหวิด มีเพียง น.ส.พนิดา เท่านั้น ที่โดนกระสุนทะลุจากตัวรถเจาะเข้าที่หน้าขาขวาได้รับบาดเจ็บนอนร้องครวญคราง ส่วนมือปืนหลังก่อเหตุรีบขึ้นรถหลบหนีออกทางท้ายซอยทะลุออกถนนสามัคคี โดย นายตั้ม ได้ทิ้งรถ จยย.ไว้หลบหนีไปกับพี่ชาย,ส่วนสาเหตุคาดว่า มาจากเมื่อตอนกลางวัน ขณะที่นายตั้ม ขี่จยย. นายศิริชัย หรือเต๋า ก็ใช้ให้ไปซื้อเหล้า ทำให้นายตั้มไม่พอใจที่ถูกใช้ไปซื้อเหล้า ต่อมา ได้มีวัยรุ่นปาก้อนหินใส่หลังคาบ้าน ได้รับความเสียหาย น.ส.แก้วใจ กล่ำเจริญ อายุ 29 ปี พี่สาวนายศิริชัย จึงไปแจ้งความที่โรงพัก ทำให้นายตั้มไม่พอใจ และมีการนัดเคลียร์ปัญหากัน ตรงที่เกิดเหตุ แต่ระหว่างที่นายตั้ม กำลังคุยอยู่กับนายศิริชัย พี่ชายนายตั้ม ได้ขับรถมาแล้วลงมายิงใส่กลุ่มนายศิริชัย จนมีคนเจ็บ ทางตำรวจอยู่ระหว่างติดตามตัวมาดำเนินคดี ต่อไป.
วัยรุ่นเลือดร้อนใช้ปืนยิง 7 นัด ใส่วงเหล้า ก่อนหนี ปมถูกพี่สาวคู่กรณี แจ้งความ ปาหลังคาบ้านเสียหาย ทำสาววัย 26 ปี นั่งกินเหล้าอยู่ด้วยกัน ถูกลูกหลงโดนยิงขาได้รับบาดเจ็บ ตร.เร่งล่าตัวคนร้าย
ยิงปืนใส่ 7 นัด,แจ้งความปาหลังคาบ้าน,สาวถูกลูกหลง,บาดเจ็บ,นนทบุรี